Averse însoțite de descărcări electrice în toată țara. Prognoza meteo actualizată
- Antonia Hendrik
- 11 mai 2024, 13:57
Administrația Națională de Meteorologie (ANM) a emis prognoza meteo actualizată pentru weekend. Meteorologii anunță o vreme cu temperaturi mai scăzute și averse însoțite de descărcări electrice în toată țara. Mai exact, vremea va deveni în general instabilă și în majoritatea zonelor se va răcori.
Prognoza meteo. Averse însoțite de descărcări electrice în toată țara
Cerul va avea înnorări temporare și vor fi averse însoțite de descărcări electrice în centrul și sudul țării, precum și în zonele montane. Aici, în intervale scurte de timp și prin acumulare se vor înregistra cantități de apă de peste 15-25 de litri pe metru pătrat. În restul teritoriului se vor semnala doar ploi slabe.
Temperaturile maxime se vor încadra între 14 și 23 de grade Celsius, iar cele minime se vor situa între 3 și 13 grade Celsius, mai scăzute în depresiunile Carpaților Orientali.
Prognoza meteo. Sursa foto: Pixabay
La munte, vreme instabilă
Duminică, 12 mai 2024, în București vremea va fi ceva mai rece decât în zilele precedente, astfel că gradele din termometre vor indica aproximativ 17-18 grade Celsius. Cerul va fi înnorat, iar vântul va sufla slab și moderat. Există și șanse de precipitații.
La munte, vremea va fi uşor instabilă după-amiază când vor fi înnorări temporare, local averse şi izolat descărcări electrice. Noaptea, înnorări şi pe alocuri ploi slabe vor fi mai ales în Munţii Apuseni şi în Carpaţii Meridionali. Vântul va sufla slab şi moderat, trecător cu uşoare intensificări pe crește. Temperatura aerului va fi în creştere uşoară.
Prognoza meteo. Sursa foto: Pixabay
Cum va fi vremea în principalele orașe
Prognoza meteo actualizată. Temperaturile de duminică, 12 mai 2024 în principalele orașe ale țării:
Timișoara: 22 grade Celsius, Precipitații: 20%, Umiditate: 55%, Vânt: 13 km/h
Oradea: 21 grade Celsius, Precipitații: 20%, Umiditate: 49%, Vânt: 19 km/h
Baia Mare: 21 grade Celsius, Precipitații: 20%, Umiditate: 52%, Vânt: 10 km/h
Cluj Napoca: 18 grade Celsius, Precipitații: 40%, Umiditate: 62%, Vânt: 8 km/h
Sibiu: 16 grade Celsius, Precipitații: 80%, Umiditate: 76%, Vânt: 10 km/h
Alba Iulia: 17 grade Celsius, Precipitații: 90%, Umiditate: 75%, Vânt: 8 m/h
Craiova: 21 grade Celsius, Precipitații: 70%, Umiditate: 65%, Vânt: 16 km/h
Târgu Jiu: 19 grade Celsius, Precipitații: 60%, Umiditate: 68%, Vânt: 10 km/h
Suceava: 16 grade Celsius, Precipitații: 10%, Umiditate: 48%, Vânt: 16 km/h
Bacău: 16 grade Celsius, Precipitații: 20%, Umiditate: 50%, Vânt: 16 km/h
Miercurea Ciuc: 12 grade Celsius, Precipitații: 70%, Umiditate: 77%, Vânt: 8 km/h
Brașov: 12 grade Celsius, Precipitații: 80%, Umiditate: 83%, Vânt: 8 km/h
Ploiești: 16 grade Celsius, Precipitații: 50%, Umiditate: 67%, Vânt: 16 km/h
Buzău: 16 grade Celsius, Precipitații: 20%, Umiditate: 55%, Vânt: 18 km/h
Târgoviște: 16 grade Celsius, Precipitații: 70%, Umiditate: 73%, Vânt: 16 km/h
București: 17 grade Celsius, Precipitații: 20%, Umiditate: 64%, Vânt: 16 km/h
Iași: 18 grade Celsius, Precipitații: 0%, Umiditate: 39%, Vânt: 14 km/h
Constanța: 17 grade Celsius, Precipitații: 10%, Umiditate: 66%, Vânt: 11 km/h, potrivit ANM.